Pasoš Bosne i Hercegovine

Pasoš Bosne i Hercegovine jest putna isprava koja se izdaje državljanima Bosne i Hercegovine.

 O dokumentu 
mini|315x315px|Vizni režim za građane Bosne i Hercegovine:|alt=|lijevoPravo podnošenja zahtjeva za izdavanje pasoša imaju svi državljani Bosne i Hercegovine. Izdaje se sa rokom važenja od 10 godina za punoljetne osobe, 5 godine za maloljetne osobe od 3 do 18 godina i 3 godine za osobe mlađe od 3 godine. Izdavanje, poništavanje i zamjenu pasoša, u okviru svoje nadležnosti, u Federaciji Bosne i Hercegovine vrše kantonalna ministarstva unutarnjih poslova, u Republici Srpskoj Ministarstvo unutarnjih poslova RS-a i u Brčko distriktu Odjeljenje za javni registar. Cijena građanskog pasoša iznosi 50 KM sa rokom važenja od 10 godina, 40 KM sa rokom važenja od 5 godina i 30 KM sa rokom važenja do 3 godine.

 Izgled 
Pasoš Bosne i Hercegovine tamnoplave je boje, dok su tekst i ikone zlatno-žute boje. Na prvoj stranici korica, na vrhu, stoji naziv Bosna i Hercegovina, u latiničnoj i ćiriličnoj verziji, te na engleskom jeziku. Pored naziva nalazi se Grb Bosne i Hercegovine. U sredini pasoša nalazi se 18 petokrakih zvijezda poredane u 2 kolone po 9, a ispod njih nalazi se naziv Pasoš, na tri službena jezika i dva pisma, te također i na engleskom jeziku. Na kraju, na dnu, nalazi se oznaka za biometrijski pasoš.

Verzije specifičnih pasoša razlikuju se u odnosu na uobičajeni po tome što se umjesto naziva Pasoš na koricama navodi puni naziv pasoša.

 Uvođenje biometrijskog pasoša 
Jedan od uslova za ukidanje viza država Šengenske zone 2011. za državljane Bosne i Hercegovine bilo je uvođenje biometrijskih pasoša (e-pasoša). Agencija za identifikacione dokumente, evidenciju i razmjenu podataka Bosne i Hercegovine (IDDEEA) i Ministarstva unutrašnjih poslova entiteta u BiH testirali su sistem biometrijskih pasoša od 4. jula do 15. oktobra 2009. Pasoš se ne izdaje do automatske provjere u Ministarstvu unutrašnjih poslova, matičnih ureda i drugih sigurnosnih agencija u Bosni i Hercegovini. U proces izdavanja biometrijskih pasoša uključene su 162 institucije, tako da je e-pasoš jedan od najsigurnijih pasoša na svijetu. Prvobitno je najavljeno da će biometrijski pasoši biti testirani do kraja 2009. Ministarstvo civilnih poslova BiH je 15. jula 2009. najavilo da će Bosna i Hercegovina početi izdavanje biometrijskih pasoša 15. oktobra 2009, kada će biti dostavljen veći broj pasoša njemačkog proizvođača Bundesdruckerei. Od 15. decembra 2010. nosioci pasoša BiH putuju bez vize kroz sve zemlje Šengena. U junu 2014. IDDEEA je objavila da će Bosna i Hercegovina u oktobru 2014. uvesti treću generaciju biometrijskih pasoša (SAC), pri čemu će Bosna i Hercegovina biti jedna od rijetkih zemalja koja će imati sliku u boji utisnutu na polikarbonatnu stranicu.

 Specifični pasoši 
Osim građanskog pasoša, za državljane Bosne i Hercegovine se izdaju i sljedeće specifične verzije ove putne isprave: diplomatski, službeni, zajednički i specijalni/posebni pasoš. Diplomatske pasoše izdaje Ministarstvo vanjskih poslova BiH, dok ostale izdaje Ministarstvo civilnih poslova BiH.

Nosioci ovih pasoša imaju ukinute vize za određene zemlje za koje je potrebna viza sa građanskim pasošima.

 Vizni režim 

Pasoš Bosne i Hercegovine jedan je od pet pasoša čiji se rejting najviše poboljšao od 2006. u smislu broja zemalja koje njegovi nosioci mogu posjetiti bez vize. S pasošem Albanije na 41. je mjestu na Henleyjevom indeksu pasoša od 2025. i omogućava građanima Bosne i Hercegovine da putuju u 123 zemlje bez vize ili vize po dolasku.

 Galerija 

 Također pogledajte 

 Državljanstvo Bosne i Hercegovine
 Lična karta Bosne i Hercegovine
 Vozačka dozvola Bosne i Hercegovine

 Reference 

 Vanjski linkovi 



Kategorija:Politika Bosne i Hercegovine
Bosna i Hercegovina